## CSENGŐD KÖZSÉG JEGYZŐJE

## ELŐTERJESZTÉS

(a Képviselő-testület 2019. november 26-ai ülésére)

# **TÁRGY: A képviselők és bizottsági tagok tiszteletdíjainak megállapításátásáról szóló önkormányzati rendelet megalkotása**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43.§ (3) bekezdése értelmében a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.

Mötv. 35. § (1) bekezdése szerint a képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.

Az önkormányzat szervezeti és működési szabályzatáról szóló 1/2018. (II.28.) önkormányzati rendelet (továbbiakban: SzMSz) 48. § (2) bekezdés e) pontja tartalmazza, hogy a képviselő a jogszabályokban rögzített jogok és kötelezettségek mellett tiszteletdíjra jogosult.

Az alakuló ülésen a képviselő-testület a 91/2019.(X.31.)Kt. határozattal döntött arról, hogy felhatalmazza a jegyzőt a képviselők tiszteletdíjára vonatkozó önkormányzati rendelet-tervezet előkészítésére.

Az Mötv. 35.§ (4) bekezdése szerint az önkormányzati képviselő tiszteletdíja és egyéb juttatása közérdekből nyilvános adat.

Az Mötv. a tiszteletdíj mértékére nem tartalmaz konkrét rendelkezést, csupán annyit, hogy a megállapított tiszteletdíj nem veszélyeztetheti az önkormányzat kötelező feladatainak ellátását.

Az alakuló ülésen elhangzottak és határozatban foglaltakra figyelemmel került a rendelet-tervezet előkészítésre.

Kérem, hogy a Képviselő-testület a rendelet-tervezetet vitassa meg és azt a rendelet-tervezetnek megfelelően fogadja el.

**C s e n g ő d, 2019. november 22.**

**dr. Boldoczki Krisztina sk**.

jegyző

# **CSENGŐD KÖZSÉG ÖNKORMÁNYZATA**

# **KÉPVISELŐ-TESTÜLETÉNEK**

# **A képviselők és bizottsági tagok tiszteletdíjainak megállapításáról szóló**

**..…/2019. ( ) önkormányzati rendelete**

# *(Tervezet)*

# Csengőd Község Önkormányzatának Képviselő-testülete a Magyarország helyi önkormányzatairól szóló törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (2) bekezdésében meghatározott hatáskörében és a Magyarország helyi önkormányzatairól szóló 2011. évi CLXXXIX. 35. § (1) bekezdésében meghatározott feladatkörében eljárva, Csengőd Község Önkormányzatának Képviselő-testületének az önkormányzat szervezeti és működési szabályzatáról szóló 1/2018. (II.28.) önkormányzati rendelet 45.§ (2) bekezdés szerint az Ügyrendi Bizottság véleményének kikérésével a következőket rendeli el:

**1.§**

A rendelet hatálya kiterjed Csengőd Község Önkormányzatának önkormányzati képviselőjére, bizottságainak elnökére, nem képviselő tagjára (a továbbiakban: tiszteletdíjra jogosult).

**2.§**

Az önkormányzati képviselőt, a bizottság elnökét, a bizottság tagját megválasztása időpontjától megbízatása megszűnéséig tiszteletdíj illeti meg.

**3.§**

(1) Az önkormányzati képviselő tiszteletdíja 20.000,-Ft/hó.

(2) A bizottság elnöke, bizottsági tag és nem képviselő bizottsági tag részére nem kerül tiszteletdíj megállapításra.

(3) A tiszteletdíj kifizetésének napja a tárgyhót követő hó 5. napja.

(4) Nem fizethető ki a tiszteletdíj, ha a tiszteletdíjra jogosult egymást követő három alkalommal igazolatlanul nem vesz részt a képviselő-testületi vagy bizottsági ülésen (a továbbiakban: ülés). Az utolsó alkalom hónapjában részére tiszteletdíj kifizetése nem történhet.

(5) Igazolatlan hiányzásnak minősül, amennyiben a tiszteletdíjra jogosult az ülésen nem tud részt venni és távolmaradását a polgármesternek legkésőbb az ülést megelőző napon írásban nem jelentette be.

**4.§**

Ez a rendelet a kihirdetését követő napon lép hatályba.

# **INDOKLÁS**

# **CSENGŐD KÖZSÉG ÖNKORMÁNYZATA KÉPVISELŐ-TESTÜLETÉNEK**

# **A képviselők és bizottsági tagok tiszteletdíjainak megállapításról szóló**

# **..…/2019. ( ) önkormányzati rendeletéhez**

A jogalkotásról szóló 2010. évi CXXX. törvény (továbbiakban: Jat.) 18. § (1) bekezdése szerint a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43.§ (3) bekezdése értelmében a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.

Mötv. 35. § (1) bekezdése szerint a képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.

Az önkormányzat szervezeti és működési szabályzatáról szóló 1/2018. (II.28.) önkormányzati rendelet (továbbiakban: SzMSz) 48. § (2) bekezdés e) pontja tartalmazza, hogy a képviselő a jogszabályokban rögzített jogok és kötelezettségek mellett tiszteletdíjra jogosult.

A rendelete-tervezet előkészítése során figyelembe lett véve a jogalkotásról szóló 2010. évi CXXX. törvény (továbbiakban: Jat.) 3. §-a és a jogszabályszerkesztésről szóló 6/2009. (XII.14.) IRM rendeletben foglalt szabályok: a jogszabály formai tagolását, a fejezetek és alcímek számozását a hivatkozott rendeletnek megfelelően tartalmazza a rendelet-tervezet.

**A rendelet-tervezet részletes indokolása:**

1. **§**

A rendelet hatályát tartalmazza e rendelkezés.

**2-3. §**

Az önkormányzati képviselők, bizottság elnöke, bizottsági tagok részére megállapított tiszteletdíj mértéke, kifizetésének szabályai kerültek szabályozásra.

**4. §**

A jogszabály hatálybalépéséről rendelkezik.

# **HATÁSVIZSGÁLATI LAP**

# **CSENGŐD KÖZSÉG ÖNKORMÁNYZATA KÉPVISELŐ-TESTÜLETÉNEK**

# **A képviselők és bizottsági tagok tiszteletdíjainak megállapításáról szóló**

# **..…/2019. ( ) önkormányzati rendeletéhez**

1. **Társadalmi hatások**

A rendelet-tervezetben foglaltaknak nincs társadalmi hatása.

1. **Gazdasági, költségvetési hatások**

A rendeletben foglaltak végrehajtásának hatásai vannak az önkormányzat gazdasági működésére, költségvetésére. A rendelet-tervezet foglaltak tiszteletdíjak előirányzatát szükséges a költségvetésben biztosítani. A megállapított tiszteletdíj nem veszélyeztetheti az Önkormányzat működését.

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatásai nincsenek.

1. **Adminisztratív terheket befolyásoló hatások**

A többletfeladatot jelent a rendelet megalkotása, mivel az előirányzatot szükséges biztosítani a költségvetésben, amelyhez költségvetési rendelet-tervezetet szükséges előkészíteni és a módosítást a számviteli rendszerben is rögzíteni szükséges.

1. **A jogszabály megalkotásának szükségessége, a jogalkotás elmaradásának várható következmények**

Jogszabály lehetőséget biztosít a tiszteletdíj megállapítására, amely ellentételezi a képviselő-testület, bizottsági munkát. Elmaradása esetén nem kerülhet tiszteletdíj kifizetésre.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges tárgyi, személyi, szervezeti és pénzügyi feltételek rendelkezésre állnak.